
 LEGE nr. 100 din 19 mai 2016
privind concesiunile de lucrări şi concesiunile de servicii

[bookmark: A42][bookmark: REF663][bookmark: A43][bookmark: REF672]SECŢIUNEA a 3-a
  Reguli de evitare a conflictului de interese
  ART. 42
  Pe parcursul desfăşurării procedurii de atribuire, autorităţile/entităţile contractante au obligaţia de a lua toate măsurile necesare pentru a preveni, identifica şi remedia situaţiile de conflict de interese, în scopul evitării denaturării concurenţei şi al asigurării transparenţei procedurii de atribuire şi a tratamentului egal al tuturor candidaţilor şi ofertanţilor.

(la 13-07-2020 Articolul 42 a fost modificat de Punctul 1, Articolul III din ORDONANŢA DE URGENŢĂ nr. 114 din 9 iulie 2020, publicată în MONITORUL OFICIAL nr. 614 din 13 iulie 2020)

  ART. 43
  În sensul prezentei legi, prin conflict de interese se înţelege orice situaţie în care membrii personalului autorităţii/entităţii contractante care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau alt interes personal, care ar putea fi perceput ca element care compromite imparţialitatea sau independenţa lor în contextul procedurii de atribuire.

(la 13-07-2020 Articolul 43 a fost modificat de Punctul 4, Articolul III din ORDONANŢA DE URGENŢĂ nr. 114 din 9 iulie 2020, publicată în MONITORUL OFICIAL nr. 614 din 13 iulie 2020)
[bookmark: A44][bookmark: REF681][bookmark: REF690][bookmark: na3224660]  ART. 44
  (1) Reprezintă situaţii potenţial generatoare de conflict de interese orice situaţii care ar putea duce la apariţia unui conflict de interese potrivit prevederilor art. 43, cum ar fi următoarele, reglementate cu titlu exemplificativ:
  a) participarea în procesul de verificare/evaluare a solicitărilor de participare/ofertelor a persoanelor care deţin părţi sociale, părţi de interes, acţiuni din capitalul subscris al unuia dintre ofertanţi/candidaţi, terţi susţinători sau subcontractanţi propuşi ori a persoanelor care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători sau subcontractanţi propuşi;
  b) participarea în procesul de verificare/evaluare a solicitărilor de participare/ofertelor a unei persoane care este soţ/soţie, rudă sau afin până la gradul al doilea inclusiv cu persoane care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători sau subcontractanţi propuşi;
  c) participarea în procesul de verificare/evaluare a solicitărilor de participare/ofertelor a unei persoane despre care se constată sau cu privire la care există indicii rezonabile că poate avea, direct sau indirect, un interes personal, financiar, economic ori de altă natură sau se află într-o altă situaţie de natură să îi afecteze independenţa şi imparţialitatea pe parcursul procesului de evaluare;
  d) situaţia în care ofertantul individual/ofertantul asociat/candidatul/subcontractantul propus/terţul susţinător are drept membri în cadrul consiliului de administraţie/organului de conducere sau de supervizare şi/sau are acţionari ori asociaţi semnificativi persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu persoane cu funcţii de decizie în cadrul autorităţii/entităţii contractante;
(la 13-07-2020 Litera d) din alineatul (1) al Articolului 44 a fost înlocuită de Punctul 4, Articolul III din ORDONANŢA DE URGENŢĂ nr. 114 din 9 iulie 2020, publicată în MONITORUL OFICIAL nr. 614 din 13 iulie 2020)

  e) situaţia în care ofertantul/candidatul a nominalizat printre principalele persoane desemnate pentru executarea contractului persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu persoane cu funcţii de decizie în cadrul autorităţii/entităţii contractante.
(la 13-07-2020 Litera e) din Alineatul (1) al Articolului 44 a fost modificată de Punctul 4, Articolul III din ORDONANŢA DE URGENŢĂ nr. 114 din 9 iulie 2020, publicată în MONITORUL OFICIAL nr. 614 din 13 iulie 2020)
  (2) În sensul dispoziţiilor alin. (1) lit. d), prin acţionar sau asociat semnificativ se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală.
[bookmark: A45][bookmark: REF701][bookmark: A46][bookmark: REF730][bookmark: A47][bookmark: REF741]
  ART. 45
  Ofertantul declarat câştigător cu care autoritatea/entitatea contractantă a încheiat contractul de concesiune nu are dreptul de a angaja sau de a încheia orice alte înţelegeri privind prestarea de servicii, direct sau indirect, în scopul îndeplinirii contractului de concesiune, cu persoane fizice sau juridice care au fost implicate în procesul de verificare/evaluare al solicitărilor de participare/ofertelor depuse în cadrul unei proceduri de atribuire sau angajaţi/foşti angajaţi ai autorităţii/entităţii contractante cu care aceasta a încetat relaţiile contractuale ulterior atribuirii contractului de concesiune, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului de concesiune.

(la 13-07-2020 Articolul 45 a fost modificat de Punctele 3 şi 4, Articolul III din ORDONANŢA DE URGENŢĂ nr. 114 din 9 iulie 2020, publicată în MONITORUL OFICIAL nr. 614 din 13 iulie 2020)

  ART. 46
  (1) În cazul în care autoritatea/entitatea contractantă identifică o situaţie potenţial generatoare de conflict de interese potrivit prevederilor art. 43, aceasta întreprinde demersurile necesare pentru a stabili dacă situaţia respectivă reprezintă o situaţie de conflict de interese şi prezintă candidatului/ofertantului aflat în respectiva situaţie o expunere a motivelor care, în opinia autorităţii/entităţii contractante, sunt de natură să genereze un conflict de interese.
  (2) În cazul prevăzut la alin. (1), autoritatea/entitatea contractantă solicită candidatului/ofertantului transmiterea punctului său de vedere cu privire la respectiva situaţie.
  (3) În cazul în care, în urma aplicării dispoziţiilor alin. (1) şi (2), autoritatea contractantă stabileşte că există un conflict de interese, autoritatea/entitatea contractantă va adopta măsurile necesare pentru eliminarea circumstanţelor care au generat conflictul de interese, dispunând măsuri cum ar fi: înlocuirea persoanelor responsabile cu evaluarea/verificarea ofertelor/solicitărilor de participare, atunci când le este afectată imparţialitatea, acolo unde este posibil, sau eliminarea ofertantului/candidatului aflat în relaţie cu persoanele cu funcţii de decizie din cadrul autorităţii/entităţii contractante.

(la 13-07-2020 Articolul 46 a fost modificat de Punctele 3 şi 4, Articolul III din ORDONANŢA DE URGENŢĂ nr. 114 din 9 iulie 2020, publicată în MONITORUL OFICIAL nr. 614 din 13 iulie 2020)

  ART. 47
  Autoritatea/entitatea contractantă are obligaţia de a preciza în documentele concesiunii numele persoanelor ce deţin funcţii de decizie în cadrul autorităţii/entităţii contractante.

(la 13-07-2020 Articolul 47 a fost modificat de Punctele 3 şi 4, Articolul III din ORDONANŢA DE URGENŢĂ nr. 114 din 9 iulie 2020, publicată în MONITORUL OFICIAL nr. 614 din 13 iulie 2020)
